Κόνι Μεταξά

Η **Κόνι Μεταξά** (πραγματικό όνομα: **Κωνσταντίνα Παγκοζίδη,**  Αθήνα, 10 Φεβρουαρίου 1991) είναι Ελληνίδα τραγουδίστρια, ηθοποιός και επιχειρηματίας.

## Πρώιμα χρόνια
Γεννήθηκε στις 10 Φεβρουαρίου του 1991 στην Αθήνα, με γονείς τον τραγουδιστή Λευτέρη Πανταζή και την ηθοποιό Ζώζα Μεταξά. Φοίτησε στο ιδιωτικό βρετανικό σχολείο Campionστην Αθήνα και έπειτα, σε ηλικία 18 ετών, εγκαταστάθηκε στο Μαϊάμι των ΗΠΑ όπου σπούδασε υποκριτική και μιούζικαλ στο Πανεπιστήμιο του Μαϊάμι. Κατά την παραμονή της εκεί, άλλαξε το όνομα της σε Κόνι Μεταξά διότι, όπως εξήγησε αργότερα, ήταν πιο εύκολο να το προφέρουν οι Αμερικανοί. Το 2011 επέστρεψε προσωρινά στην Ελλάδα και συμμετείχε στην ταινία «Ρόδα, τσάντα και κοπάνα» (ως Κόνι Πανταζή, αγγλικά: Connie Pantazis). Το 2013 επέστρεψε μόνιμα στην Ελλάδα και ξεκίνησε την καριέρα της.

## Καριέρα
Έκανε το τηλεοπτικό της ντεμπούτο ως ηθοποιός το 2014, συμμετέχοντας στη σειρά του MEGA, «Μοντέρνα Οικογένεια», όπου υποδύθηκε την κόρη των Κώστα Κόκλα και Ζέτας Δούκα. Το 2015 κυκλοφόρησε το πρώτο της τραγούδι «Feel The Music» με τη δισκογραφική εταιρία Heaven Music και παράλληλα ξεκίνησε εμφανίσεις στο Gialino Music Theater μαζί με τον πατέρα της. Επίσης, συμμετείχε στο cabaret show «Εδώ και Τώρα». Το 2016 συνεργάστηκε με τους Arva, Issoropistis, Koba & P.L. για το τραγούδι «Risko». Το 2017 συμμετείχε ως διαγωνιζόμενη στο ελληνικό σόου μεταμφιέσεων «Your Face Sounds Familiar» και την ίδια χρονιά κυκλοφόρησε το τραγούδι «Sha La La» με την Josephine. Το τραγούδι αυτό αποτελεί επανεκτέλεση του τραγουδιού «Κι όλο χάλαγε τ' αμάξι» του Νότη Χριστοδούλου. Τη χειμερινή σεζόν 2017-2018 έκανε το θεατρικό της ντεμπούτο, με την παράσταση «Πετάει Πετάει» στο Θέατρο Χυτήριο ενώ έκανε και εμφανίσεις στο BOX Athens με τους Melisses, Τάμτα, DJ Young & Animando.

Το 2018 έπαιξε σε ένα επεισόδιο της σειράς «Έγκλημα και Πάθος» καθώς και στην κινηματογραφική ταινία «Μαζί Τα Φάγαμε». Το 2019 έκανε εμφανίσεις στο Fantasia Live, εμφανίστηκε στα Mad Video Music Awards όπου ερμήνευσε μαζί με τις Ιλένια Ουίλιαμς και Stefania μια διασκευή του ισπανικού τραγουδιού «Con Calma» και κυκλοφόρησε το τραγούδι «Πάω» με την Ήβη Αδάμου από την δισκογραφική εταιρία Panik Records. Τη χειμερινή σεζόν 2019-2020 έκανε εμφανίσεις στο Fantasia Live με τους Κωνσταντίνο Αργυρό, Stan, Ήβη Αδάμου και Animando. Το 2020 κυκλοφόρησε τα τραγούδια «Kamikaze», «Bye Bye» (με τον Gameboy) και «Μόνο Πάγο» (με τον Τάσο Ξιαρχό) ενώ συμμετείχε και ως διαγωνιζόμενη (προπονήτρια του Τάσου Ξιαρχό) στο μουσικό σόου «Just the 2 Of Us». Τη σεζόν 2020-2021 συμμετείχε, για λίγο διάστημα, ως συμπαρουσιάστρια στην εκπομπή «Το Πρωινό» με τη Φαίη Σκορδά. Το 2021 ήταν παρουσιάστρια στα backstage των Mad Video Music Awards,συμμετείχε μαζί με τον Τάσο Ξιαρχό στο Madwalk και κυκλοφόρησε δύο τραγούδια: το «Aye Aye» και το «ΑΜΑΝ». Το 2022 κυκλοφόρησε τα τραγούδια «OPA» και «Καρχαρίας».

Τον Μάρτιο του 2023 έκανε το πρώτο της επιχειρηματικό βήμα, λανσάροντας το προϊόν περιποίησης μαλλιών «ΜΚΜ». Την ίδια χρονιά παρουσίασε το backstage του Panik Concert by Opap, έπαιξε σε επεισόδιο της σειράς του ALPHA, «Ο Γιατρός» και κυκλοφόρησε το τραγούδι «Μου Αρέσεις». 

Το 2024 εμφανίστηκε στο Romeo Club με τους Λευτέρη Πανταζή, Έλλη Κοκκίνου και Χρήστο Τσιλόπουλο. Την ίδια χρονιά κυκλοφόρησε το τραγούδι «Αν Πας Με Άλλη» (επανεκτέλεση εκείνου της Πέγκυς Ζήνα). Τη σεζόν 2024-2025 εμφανιζόταν στο Ιφιγένεια Live Basement της Θεσσαλονίκης με τους Λευτέρη Πανταζή, Έλλη Κοκκίνου και Γιάννη Γρόση. 

Το 2025 κυκλοφόρησε το τραγούδι «Şinanay» και έκανε καλοκαιρινή περιοδεία στην Ελλάδα.

## Προσωπική ζωή
Το 2019 έγινε ζευγάρι με τον ολυμπιονίκη υδατοσφαιριστή Μάριο Καπότση. Στις 9 Ιουλίου 2022 παντρεύτηκαν στην Κρήτη όμως τον Φεβρουάριο του 2025 ανακοινώθηκε το διαζύγιο τους.

## Φιλμογραφία

### Τηλεόραση

### Κινηματογράφος

## Δισκογραφία

### Τραγούδια

 
## Θεατρογραφία

 
## Ζωντανές εμφανίσεις
 
* **Gialino Music Theater** - Λευτέρης Πανταζής & Κόνι Μεταξά (2015)
* **Gialino Music Theater** - Εδώ και τώρα (cabaret show) (2015)
***Στη Θεσσαλονίκη (περιοδεία)** - Λευτέρης Πανταζής, Josephine, Κόνι Μεταξά (2018 καλοκαίρι)
* **BOX Athens** - Melisses, Τάμτα, DJ Young, Animando, Κόνι Μεταξά (2017-2018)
***Θέατρο Κατράκειο** - Λευτέρης Πανταζής, Κόνι Μεταξά guest εμφάνιση (14 Σεπτεμβρίου 2019)
* **Fantasia Live** - Κωνσταντίνος Αργυρός, Stan, Ήβη Αδάμου, Animando, Κόνι Μεταξά (2019-2020)
* **Romeo Club** - Λευτέρης Πανταζής, Έλλη Κοκκίνου, Κόνι Μεταξά, Χρήστος Τσιλόπουλος (2024)
* **Ιφιγένεια Live Basement** - Λευτέρης Πανταζής, Έλλη Κοκκίνου, Γιάννης Γρόσης, Κόνι Μεταξά (2024-2025)

## Παραπομπές


Κατηγορία:Ελληνίδες ηθοποιοί κινηματογράφου
Κατηγορία:Ελληνίδες ηθοποιοί τηλεόρασης
Κατηγορία:Ελληνίδες τραγουδίστριες
Κατηγορία:Ελληνίδες ηθοποιοί θεάτρου